Cynadleddau Rhyddhad UCM Cymru 2017

Rheolau ac Chanllawiau ar gyfer Etholiadau

Diben y ddogfen hon

Mae’r ddogfen hon yn amlinellu rheolau ac amserlen ymgeisio am y rolau sydd i’w hethol yng Nghynadleddau Rhyddhad UCM Cymru 2017.

Rolau i’w hethol

Mae nifer o rolau ar gael yng Nghynadleddau Rhyddhad UCM Cymru y gallwch ymgeisio amdanynt. Mae rhai ohonynt yn rolau llawn amser cyflogedig, a’r lleill yn rhai rhan amser gwirfoddol.

Rolau llawn amser cyflogedig

Mae UCM Cymru'n cyflogi tri swyddog etholedig llawn-amser: Llywydd, Dirprwy Lywydd a Swyddog y Menywod. Etholir Swyddog y Menywod gan fyfyrwyr sy’n hunan ddiffinio fel menywod yng Nghynhadledd Menywod UCM Cymru.

Mae’r rhain yn rolau cyflogedig llawn amser â'u lleoliad gwaith ym Mae Caerdydd. Mae’r Llywydd a’r Dirprwy Lywydd yn arwain UCM Cymru yn eu gwaith hyrwyddo, amddiffyn ac ymestyn hawliau myfyrwyr, ynghyd â datblygu undebau myfyrwyr cryf. Mae’r rolau hyn yn para o 1 Gorffennaf 2017 a 30 Mehefin 2018.

**Mae'r cyfnod enwebu ar gyfer Swyddog y Menywod yn agor ddydd Mercher 15 Mawrth ac yn cau ddydd Gwener 7 Ebrill am 17:00.**

Rolau gwirfoddol rhan-amser

Mae i bob Ymgyrch Ryddhad UCM Cymru nifer o swyddi gwirfoddol rhan-amser, sy'n cynnwys Swyddogion yr Ymgyrch, aelodau'r pwyllgor a swyddogion llywio.

**Mae enwebiadau ar gyfer y swyddi hyn yn agor wythnos cyn pob un o'r Cynadleddau Rhyddhad, ac maent yn cau yn ystod y Gynhadledd honno.**

**Yr hyn sydd angen i chi ei wneud**

Cyn pob Cynhadledd Ryddhad, dylai darpar ymgeiswyr ddarllen drwy'r ddogfen hon. Dylai ymgeiswyr sicrhau bod eu henwebiad yn cwrdd â’r gofynion a osodir a bod unrhyw waith ymgyrchu ei wneud yn cydymffurfio â'r rheolau a'r amserlenni.

Am fwy o wybodaeth ar ôl darllen y canllawiau hyn, cysylltwch â'r Ymgynghorydd Polisi a Llywodraethiant, Daniel Meehan, ar [conference@nus-wales.org.uk](mailto:conference@nus-wales.org.uk).

**Sefyll etholiad**

Rolau Swyddogion Llawn Amser

Mae'r broses hon yn berthnasol i holl rolau'r swyddogion llawn-amser gan gynnwys Swyddog y Menywod.

**Cam 1 | Eich cymhwysedd a'ch manylion personol**

Bydd angen i chi roi eich enw llawn, eich cyfeiriad, eich rhif ffôn a'ch cyfeiriad e-bost i ni.

Bydd hefyd angen i chi gadarnhau o ba aelod cyfansoddol (undeb myfyrwyr sy'n aelod o UCM) rydych yn aelod ohono a dangos tystiolaeth i ni eich bod yn fyfyriwr. Bydd angen un o'r canlynol arnoch:

* Llythyr oddi wrth sefydliad sy'n cadarnhau eich bod yn fyfyriwr
* Llythyr oddi wrth undeb/urdd/cymdeithas myfyrwyr sy'n cadarnhau eich bod yn fyfyriwr
* Llythyr sy'n cadarnhau eich bod yn aelod o bwyllgor UCM Cymru
* Llun clir o'ch cerdyn myfyriwr dilys sy'n dangos enw'r sefydliad a'r dyddiad dibennu'n glir

Sylwch fod hyn ond yn berthnasol i Swyddog y Menywod.

Bydd angen i chi sicrhau eich bod yn darllen proffil y rôl i ddeall yr hyn mae'r rôl yn ei gynnwys a'r hyn a ddisgwylid ohonoch pe baech yn cael eich ethol. Os digwydd i chi gael eich ethol, bydd rhaid i chi arwyddo cytundeb cyflogaeth gydag UCM, cadw at bolisïau a gweithdrefnau UCM a chymryd rhan mewn gwiriad Biwro Cofnodion Troseddol trylwyr yn ôl polisïau diogelu UCM.

**Cam 2 | Eich enwebiadau**

Casglwch o leiaf 10 enwebiad ar gyfer rolau'r Swyddogion Llawn Amser. Bydd angen i chi gasglu'r rhain o wahanol aelod cyfansoddol. Enwebiad yw rhywun yn cytuno i ddatgan yn gyhoeddus ei fod yn eich enwebu ar gyfer y rôl rydych yn dymuno sefyll etholiad amdani. Ni chewch enwebu eich hun. Argymhellwn eich bod yn casglu mwy nag sydd eu hangen rhag ofn y bydd gwallau.

Bydd angen enw llawn pob person arnoch, yn ogystal ag enw eu haelod cyfansoddol a thystiolaeth eu bod yn fyfyrwyr mewn un o'r moddau canlynol:

* Llythyr oddi wrth sefydliad sy'n cadarnhau eu bod yn fyfyrwyr
* Llythyr oddi wrth undeb/urdd/cymdeithas myfyrwyr sy'n cadarnhau eu bod yn fyfyrwyr
* Llythyr sy'n cadarnhau bod yr enwebydd yn aelod o bwyllgor UCM
* Llun clir o'u cerdyn myfyriwr dilys sy'n dangos enw'r sefydliad a'r dyddiad dibennu'n glir

Gall unrhyw un sy'n fyfyriwr neu'n swyddog sabothol mewn undeb yng Nghymru sy'n aelod o UCM neu unrhyw un sy'n aelod o bwyllgor rhyddhad UCM Cymru eich enwebu ar gyfer etholiad. I'ch enwebu, rhaid iddynt gynnwys tystiolaeth eu bod yn fyfyrwyr sy'n ddilys ar ddiwrnod yr enwebu.

Trwy ddarparu tystiolaeth eu bod yn fyfyrwyr a rhoi caniatâd i chi ei defnyddio ar y ffurflen enwebu, maent yn datgan eu bod yn eich enwebu. Caiff eu henw a'u haelod cyfansoddol eu cyhoeddi ar-lein unwaith y derbynnir eich enwebiad.

Fel ymgeisydd, eich cyfrifoldeb chi yw sicrhau eich bod yn casglu eich holl enwebiadau a thystiolaeth eu bod yn fyfyrwyr a'u cyflwyno drwy ein ffurflen ar-lein cyn y dyddiad cau. Eich cyfrifoldeb chi yw sicrhau bod yr wybodaeth yn gywir ac mae angen i chi ddeall y caiff enwebiadau neu dystiolaeth ffug ei archwilio gan y Prif Swyddog Etholiadau a gallai arwain at waharddiad o'r etholiad.

Os ydych un yn ansicr o ran tystiolaeth dderbyniol eu bod yn fyfyrwyr, cysylltwch â

[conference@nus-wales.org.uk](mailto:conference@nus-wales.org.uk).

**Cam 3 | Eich maniffesto**

**Maniffesto**

Cyflwynwch faniffesto i gyd-fynd â'ch enwebiad. Maniffesto yw datganiad ynglŷn â pham ydych yn sefyll yr etholiad hwn.

I sicrhau y caiff eich maniffesto ei gynnwys yn y llyfryn, mae angen i chi ei gyflwyno ar ddwy ffurf:

* Dylai'r maniffesto gael ei dderbyn ar ffurf PDF ac ni ddylai fod yn fwy na 1000 o eiriau (ar gyfer rolau llawn amser).
* Rhaid i chi hefyd gyflwyno copi plaen ar ffurf dogfen Word at ddibenion hygyrchedd.
* Caiff pob ymgeisydd roi disgrifiad gwleidyddol/datganiad atodol sy'n chwe gair neu lai a bydd hwn yn ymddangos ar y papur pleidleisio a ger proffil yr ymgeiswyr ar ein gwefan.

**Llun**

Dewiswch lun ‘pen ac ysgwyddau’ ohonoch gyda chefndir clir. Ni ddylid cynnwys unrhyw un arall yn y llun a rhaid i'r ddelwedd fod yn un o ansawdd uchel i ni ei docio i'r maint cywir er mwyn ei huwchlwytho ar ein gwefan.

**Crynodeb**

Cyflwynwch ddatganiad byr sy'n eich cyflwyno a sicrhewch ei fod yn 100 o eiriau neu lai.

Er mwyn i'ch maniffesto, crynodeb a llun gael eu cynnwys ar ein cyhoeddiadau neu ar ein gwefan, rhaid i chi eu cyflwyno ynghyd â'ch ffurflen enwebu cyn diwedd y cyfnod enwebu ar gyfer y rôl.

**Rolau rhan amser gwirfoddol**

Bydd y cyfnod enwebu ar gyfer swyddi gwirfoddol ar gyfer pob Ymgyrch Ryddhad yn agor wythnos cyn y gynhadledd berthnasol ac yn cau ar ddiwrnod y Gynhadledd. Cyfeiriwch yn ôl at y wefan am fanylion pellach.

**Swyddogion Ymgyrchoedd**

I sefyll etholiad fel Swyddog yr Ymgyrch ar gyfer unrhyw un o'r Ymgyrchoedd Rhyddhad, byddwch angen 5 enwebiad gan 3 Aelod Cyfansoddol. Caniateir i unigolyn ymgeisio yn yr etholiad ar gyfer Swyddog yr Ymgyrch cyn belled â'u bod nhw'n aelod o Undeb Cenedlaethol Myfyrwyr Cymru a'u bod yn hunan ddiffinio i'r Ymgyrch Ryddhad sydd dan sylw.

Nodwch os gwelwch yn dda, mae dwy rôl ar gyfer y Swyddog LHDT+, sef un safle wedi'i neilltuo ar gyfer rhywun sy'n hunan ddiffinio fel dynes ac un safle agored.

**Pwyllgorau'r Ymgyrchoedd Rhyddhad**

I sefyll etholiad am le ar Bwyllgor unrhyw un o'r Ymgyrchoedd Rhyddhad, byddwch angen 5 enwebiad gan 3 Aelod Cyfansoddol. Caniateir i unigolyn ymgeisio yn yr etholiad ar gyfer lle ar Bwyllgor unrhyw un o'r Ymgyrchoedd Rhyddhad cyn belled â'u bod nhw'n aelod o Undeb Cenedlaethol Myfyrwyr Cymru a'u bod yn hunan ddiffinio i'r Ymgyrch Ryddhad sydd dan sylw.

Noder bod safleoedd wedi'u neilltuo ar gyfer y rheiny sy'n hunan ddiffinio fel menywod, ac ar gyfer aelodau AB, ar bob un o'r pwyllgorau. Mae safleoedd pellach wedi'u neilltuo ar y Pwyllgor LHDT+. Gellir canfod gwybodaeth bellach am safleoedd wedi'u neilltuo ar y wefan.

**Swyddog Llywio'r Ymgyrchoedd Rhyddhad**

I sefyll etholiad ar gyfer rôl Swyddog Llywio yn unrhyw un o'r Ymgyrchoedd Rhyddhad, byddwch angen 5 enwebiad gan 3 Aelod Cyfansoddol. Caniateir i unigolyn ymgeisio yn yr etholiad ar gyfer rôl Swyddog Llywio unrhyw un o'r Ymgyrchoedd Ryddhad cyn belled â'u bod nhw'n aelod o Undeb Cenedlaethol Myfyrwyr Cymru a'u bod yn hunan ddiffinio i'r Ymgyrch Ryddhad sydd dan sylw.

**Rheolau'r etholiadau a gwybodaeth ychwanegol**

Mae'r Prif Swyddog Etholiadau wedi gosod y rheolau canlynol ar gyfer Cynadleddau Rhyddhad UCM Cymru. Dylid nodi fod y rheolau hyn yn eiddo i’r Prif Swyddog Etholiadau neu’r sawl a benodir ganddynt, a dim ond hwy gaiff eu dehongli.

Wrth ystyried y rheolau hyn, dylai ymgeiswyr fod yn ymwybodol eu bod yn gyfrifol dros y ffordd y caiff eu hymgyrchoedd eu cynnal ac am ymddygiad eu cefnogwyr. Caiff ymgeiswyr ar gyfer etholiadau eu llywodraethu gan God Ymddygiad UCM. Gall torri’r rheolau hyn gan ymgeiswyr neu eu cefnogwyr arwain at waharddiad o’r etholiad – felly hefyd torri’r rheolau ymgyrchu hyn.

Gall ymgeiswyr gael dyfarniadau pellach ar ôl cau’r enwebiadau. Caiff y dyfarniadau hyn eu dosbarthu ymhlith yr ymgeiswyr i gyd ar yr un pryd.

Cyhoeddi enwebiadau a dderbyniwyd

Cyhoeddir maniffestos y rolau cyflogedig llawn amser a rhestr sy'n cynnwys enw'r ymgeiswyr ar-lein cyn gynted â chaiff yr enwebiadau eu gwirio. Rhoddir yr wybodaeth hon i bob y Gynhadledd cynrychiolydd ar ddiwedd y cyfnod cofrestru. Bydd darpariaeth ar gyfer cyhoeddi ffurflenni enwebu’r holl ymgeiswyr etholiadau Cynhadledd UCM Cymru am o leiaf 4 awr cyn pleidleisio.

Gwrthwynebu dilysrwydd yr ymgeiswyr

Gall unrhyw aelod o UCM wrthwynebu cymhwyster ymgeiswyr neu eu henwebwyr. Ar gyfer y rolau llawn amser, gallant wneud hyn drwy gysylltu â’r Prif Swyddog Etholiadau mewn ysgrifen ar [conference@nus-wales.org.uk](mailto:conference@nus-wales.org.uk) heb fod yn ddiweddarach na 28 Ebrill 2017. Ar gyfer y rolau eraill, dylent gysylltu â’r Swyddog Etholiadau, neu ei ddirprwy yn y Gynhadledd Ryddhad berthnasol heb fod yn hwyrach nag awr cyn pleidlais yr etholiad hwnnw.

**Maniffestos**

Bydd gan ymgeiswyr gyfle i gyflwyno maniffesto i gefnogi eich enwebiad. Sylwch fod rhaid i’r maniffesto hwn fod yn ddwyieithog. Mae UCM Cymru ar gael er mwyn cyfieithu maniffestos. Os hoffech ddefnyddio'r gwasanaeth hwn, sicrhewch eich bod yn anfon y testun at [conference@nus-wales.org.uk](mailto:conference@nus-wales.org.uk) ar ffurf dogfen Word erbyn 5pm ar ddydd Gwener 7 Ebrill 2017. Caiff hwn ei gyfieithu a'i ddychwelyd i chi o fewn wythnos o'ch cais. Caiff y maniffestos eu dosbarthu i holl aelodau cyfansoddol UCM Cymru.

Os ydych yn dymuno cyflwyno maniffesto, rhaid iddo ein cyrraedd fel dogfen Word wedi ei e-bostio at [conference@nus-wales.org.uk](mailto:conference@nus-wales.org.uk) erbyn diwedd y cyfnod enwebu. Gall ymgeiswyr ar gyfer rolau llawn amser ddefnyddio 2 dudalen maint A4 yn y naill iaith a’r llall.

Ni fydd unrhyw faniffesto sy’n ein cyrraedd heb enwebiad yn cyfrif fel ymgais ddilys ar gyfer yr etholiad.

**Holi'r ymgeiswyr**

Caiff pob ymgeisydd ar gyfer pob rôl gyfle i wneud araith etholiadol yn y Gynhadledd Ryddhad berthnasol. Bydd y Swyddog Etholiadau yn gwneud trefniadau i ganiatáu sesiwn holi ac ateb ar gyfer ymgeiswyr y rolau llawn amser.

Bydd gan ymgeiswyr y rolau rhan amser gyfle i gael eu holi os yw trefn busnes y Gynhadledd yn caniatáu hynny.

Y bleidlais

Ar gyfer pob etholiad, bydd y Prif Swyddog Etholiadau yn cyhoeddi’r dull pleidleisio. Bydd y papurau pleidleisio'n dangos enwau pob ymgeisydd a’r rôl maent yn ymgeisio amdani. Cynhelir yr etholiad drwy bleidlais gyfrinachol. Bydd blychau pleidleisio ac amseroedd clir i chi fwrw eich pleidlais. Rhoddir gwybod am hyn ar ddechrau pob Cynhadledd Ryddhad. Bydd pob cynrychiolydd yn gymwys i bleidleisio ym mhob etholiad.

Y cyfrif

Bydd y Prif Swyddog Etholiadau yn trefnu y caiff y cyfrif ar gyfer pob rôl ei gynnal ym mhob Cynhadledd Ryddhad.

E-byst a chyfryngau cymdeithasol

Gwaherddir y defnydd o unrhyw restrau e-bost swyddogol sy’n berchen i Grŵp UCM at ddibenion casglu enwebiadau neu i hysbysebu ymgeiswyr. Mae hyn yn cynnwys unrhyw rwydweithiau e-bost swyddogol a grwpiau rhwydweithio cymdeithasol ac unrhyw ddigwyddiadau. Gallai hyn gynnwys unrhyw grŵp Jisc, megis yr un ar gyfer undebau myfyrwyr Cymru; tudalen Facebook, megis tudalen ar gyfer clwb neu gymdeithas; neu grŵp Facebook, megis grŵp UCM Cymru ar gyfer swydogion cyfredol.

Ystyrir e-byst unigol a'r defnydd cyffredinol o rwydweithiau cymdeithasol a negesfyrddau yn gyfathrebu ar dafod lleferydd. Y tu hwnt i'r angen i barchu eu gwrthwynebwyr, mae croeso i'r ymgeiswyr ddefnyddio'r rhain fel y gwelant yn addas.

Taflenni

Gellir dosbarthu taflenni ymysg cynrychiolwyr ar unrhyw adeg yn ystod y gynhadledd, ond nid ar lawr y Gynhadledd nag yn y mannau a bennir ar gyfer blychau pleidleisio. Mae’n bosibl y bydd y Swyddog Etholiadau yn gofyn i ddosbarthwyr taflenni symud i ffwrdd neu i ymatal yn gyfangwbl os yw eu hymddygiad yn peri i’r digwyddiad fod yn anhygyrch.

Bydd penderfyniadau o ran pa ddeunydd a all fod ar lawr y gynhadledd ar ddisgresiwn Swyddog Llywio'r gynhadledd honno.

Ymgyrchu hygyrch

Creodd Ymgyrch y Myfyrwyr Anabl ganllawiau ar ymgyrchu hygyrch ac anogir ymgeiswyr i'w darllen. <http://www.nusconnect.org.uk/resources/disabled/Accessible-Campaigning-in-NUS/>

Cod ymddygiad

Hoffem atgoffa ymgeiswyr eu bod nhw, fel aelodau o UCM, ynghlwm i reolau gweithredu UCM, sydd ar gael ar-lein. <http://www.nusconnect.org.uk/pageassets/about/democraticprocess>

Mae’r rheolau gweithredu’n gosod y protocol i’w ddilyn os caiff unrhyw reolau disgyblaeth eu torri. Gall hynny gynnwys (ond nid yw’n gyfyngedig i) fygwth neu aflonyddu ar unrhyw berson arall; ymosod ar unrhyw un arall; difrodi eiddo; gweithredu’n groes i Bolisïau Cyfle Cyfartal UCM; gweithredu heb ystyried diogelwch eraill; gweithredu’n anonest gyda’r bwriad o dwyllo; tarfu ar gyfleoedd cyfartal, lle diogel, diogelu, dim platfform neu staffio.

Mae gan y Swyddog Etholiadau’r hawl, ar unrhyw adeg, i wahardd ymgeisydd dros dro, er mwyn cynnal ymchwiliad parthed y rheolau ymddygiad, a allai beri i’r ymgeisydd gael ei wahardd yn barhaol o’r etholiad

Hyfforddiant ar gyfer ymgeiswyr llwyddiannus

Mae UCM yn credu mewn cynnig cefnogaeth i’w swyddogion a’i wirfoddolwyr. O’r herwydd, byddwn yn darparu ystod o hyfforddiant a phrosesau sefydlu ar gyfer yr ymgeiswyr llwyddiannus. Caiff pob ymgeisydd llwyddiannus ei hysbysu ynglŷn â dyddiadau unrhyw raglenni hyfforddi a sefydlu perthnasol, a bydd disgwyl iddynt fynychu’r rhain.

Monitro amrywioldeb

Mae’r Prif Swyddog Etholiadau’n awyddus i sicrhau bod y prosesau etholiadol hyn mor agored â phosibl i amrywioldeb llawn ein haelodaeth. Os yw eich enwebiad yn llwyddiannus, byddwn yn cysylltu â chi i gwblhau ffurflen fonitro amrywioldeb, sy’n ddewisol.